CELEX: 32015D0009
Language: bg
Date: 2015-02-18 00:00:00
Title: Решение (ЕС) 2015/509 на Европейската централна банка от 18 февруари 2015 година за отмяна на Решение ЕЦБ/2013/6 относно правилата за използване като обезпечение за операциите по паричната политика на Евросистемата на собствено ползвани необезпечени държавно гарантирани банкови облигации, на Решение ЕЦБ/2013/35 относно допълнителни мерки по отношение на операции по рефинансиране на Евросистемата и допустимост на обезпечения, и на членове 1, 3 и 4 от Решение ЕЦБ/2014/23 относно олихвяването на депозити, салда и наличности от свръхрезерви (EЦБ/2015/9)

2.4.2015   
            
            
               BG
            
            
               Официален вестник на Европейския съюз
            
            
               L 91/1
            
         РЕШЕНИЕ (ЕС) 2015/509 НА ЕВРОПЕЙСКАТА ЦЕНТРАЛНА БАНКА
   от 18 февруари 2015 година
   за отмяна на Решение ЕЦБ/2013/6 относно правилата за използване като обезпечение за операциите по паричната политика на Евросистемата на собствено ползвани необезпечени държавно гарантирани банкови облигации, на Решение ЕЦБ/2013/35 относно допълнителни мерки по отношение на операции по рефинансиране на Евросистемата и допустимост на обезпечения, и на членове 1, 3 и 4 от Решение ЕЦБ/2014/23 относно олихвяването на депозити, салда и наличности от свръхрезерви (EЦБ/2015/9)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 3.1, първо тире, член 12.1 и член 34.1, второ тире от него,
   като има предвид, че:
   
               (1)
            
            
               От съображения за яснота и съгласуваност и с оглед на опростяване на рамката за обезпеченията на Евросистемата задълженията, предвидени в решения ЕЦБ/2013/6 (1), ЕЦБ/2013/35 (2) и в член 1 от Решение ЕЦБ/2014/23 (3), са включени в Насоки (ЕС) 2015/510 на Европейската централна банка (ЕЦБ/2014/60) (4), които са основният правен акт относно инструментите и процедурите на паричната политика на Евросистемата.
            
         
               (2)
            
            
               От съображения за яснота и съгласуваност и с оглед на опростяване на правната рамка на Евросистемата разпоредбите на член 3 от Решение ЕЦБ/2014/23 са включени в Насоки ЕЦБ/2012/27 (5), а разпоредбите на член 4 от Решение ЕЦБ/2014/23 са включени в Насоки ЕЦБ/2014/9 (6).
            
         
               (3)
            
            
               Поради това решения ЕЦБ/2013/6, ЕЦБ/2013/35 и членове 1, 3 и 4 от Решение ЕЦБ/2014/23 следва да бъдат отменени,
            
         ПРИЕ НАСТОЯЩОТО РЕШЕНИЕ:
   Член 1
   Отмяна на решения ЕЦБ/2013/6 и ЕЦБ/2013/35 и на член 1 от Решение ЕЦБ/2014/23
   1.   Решения ЕЦБ/2013/6 и ЕЦБ/2013/35 се отменят.
   2.   Член 1 от Решение ЕЦБ/2014/23 се отменя.
   3.   Позоваванията на посочените в параграфи 1 и 2 отменени решения и член се тълкуват като позовавания на Насоки (ЕС) 2015/510 (ЕЦБ/2014/60).
   Член 2
   Отмяна на членове 3 и 4 от Решение ЕЦБ/2014/23
   1.   Членове 3 и 4 от Решение ЕЦБ/2014/23 се отменят.
   2.   Позоваванията на отменения член 3 от Решение ЕЦБ/2014/23 се тълкуват като позовавания на член 12, параграф 5 от приложение II към Насоки ЕЦБ/2012/27.
   3.   Позоваванията на отменения член 4 от Решение ЕЦБ/2014/23 се тълкуват като позовавания на член 5, параграфи 2 и 3 от Насоки ЕЦБ/2014/9.
   Член 3
   Влизане в сила
   1.   Член 1 от настоящото решение влиза в сила на 1 май 2015 г.
   2.   Член 2 от настоящото решение влиза в сила в деня след публикуването му в Официален вестник на Европейския съюз.
   
      Съставено във Франкфурт на Майн на 18 февруари 2015 година.
      
         
            Председател на ЕЦБ
         
         Mario DRAGHI
      
   
   
      (1)  Решение ЕЦБ/2013/6 от 20 март 2013 г. относно правилата за използване като обезпечение за операциите по паричната политика на Евросистемата на собствено ползвани необезпечени държавно гарантирани банкови облигации (ОВ L 95, 5.4.2013 г., стр. 22).
   
      (2)  Решение ЕЦБ/2013/35 от 26 септември 2013 г. относно допълнителни мерки по отношение на операции по рефинансиране на Евросистемата и допустимост на обезпечения (ОВ L 301, 12.11.2013 г., стр. 6).
   
      (3)  Решение ЕЦБ/2014/23 от 5 юни 2014 г. относно олихвяването на депозити, салда и наличности от свръхрезерви (ОВ L 168, 7.6.2014 г., стр. 115).
   
      (4)  Насоки (ЕС) 2015/510 на Европейската централна банка от 19 декември 2014 г. относно прилагането на рамката на паричната политика на Евросистемата (ЕЦБ/2014/60) (вж. страница 1 от настоящия брой на Официален вестник).
   
      (5)  Насоки ЕЦБ/2012/27 от 5 декември 2012 г. относно Tрансевропейската автоматизирана система за брутен сетълмент на експресни преводи в реално време (TARGET2) (ОВ L 30, 30.1.2013 г., стр. 1).
   
      (6)  Насоки ЕЦБ/2014/9 от 20 февруари 2014 г. относно вътрешни операции по управление на активи и пасиви от националните централни банки (ОВ L 159, 28.5.2014 г., стр. 56).